
RADVILIŠKIO RAJONO SAVIVALDYBĖS TARYBA 

SPRENDIMAS
DĖL VALSTYBINĖS ŽEMĖS NUOMOS SUTARTIES PRIPAŽINIMO PASIBAIGUSIA	IR VALSTYBINĖS ŽEMĖS SKLYPO (KADASTRO NR. 7108/0011:24) NUOMOS 

2025 m.                                         d. Nr. T-
Radviliškis


Vadovaudamasi Lietuvos Respublikos civilinio kodekso 6.394 straipsnio 1 dalimi, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 9 straipsnio 3 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 2 punktu, 43.5.5 papunkčiu ir 44 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.9 papunkčiu, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ (toliau – Tvarka), statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ 1 punktu (toliau – STR 1.12.06:2002), įgyvendindama Radviliškio rajono savivaldybės vardu sudaromų sutarčių pasirašymo tvarkos aprašo, patvirtinto Radviliškio rajono savivaldybės tarybos 2023 m. rugpjūčio 31 d. sprendimu Nr. T-105 „Dėl Radviliškio rajono savivaldybės vardu sudaromų sutarčių pasirašymo tvarkos aprašo patvirtinimo“, 5.9 papunktį ir 9 punktą, atsižvelgdama į 2025 m. rugpjūčio 12 d. pirkimo–pardavimo sutartį Nr. 2354, (duomenys neskelbtini) 2025 m. rugsėjo 9 d. prašymą (registracijos DVS „Kontora“ Nr. G-5397 (8.21), Radviliškio rajono savivaldybės taryba nusprendžia: 
. Pripažinti pasibaigusia 2014 m. spalio 28 d. valstybinės žemės nuomos sutartį Nr. 30SŽN-(14.30.55.)-207 (įregistruotą Nekilnojamojo turto registre Nr. (duomenys neskelbtini), pagal kurią (duomenys neskelbtini) buvo išnuomotas 0,1866 ha kitos paskirties valstybinės žemės sklypas (kadastro Nr. 7108/0011:24, unikalus (duomenys neskelbtini), esantis Radviliškio r. sav., Baisogaloje, (duomenys neskelbtini).
. Išnuomoti ne aukciono būdu 15 (penkiolikai) metų (duomenys neskelbtini) 0,1866 ha kitos paskirties valstybinės žemės sklypą (kadastro Nr. 7108/0011:24, unikalus Nr. (duomenys neskelbtini), esantį Radviliškio r. sav., Baisogaloje, (duomenys neskelbtini), nuomos terminą apskaičiuojant vadovaujantis Tvarka ir STR 1.12.06:2002 priedo 2.4 papunkčiu, pagal valstybinės žemės nuomos sutarties projekte, kuris kuris yra neatskiriamoji šio sprendimo dalis, įrašytas sąlygas.
. Nustatyti, kad 2 punkte nurodyto žemės sklypo vidutinė rinkos vertė, nuo kurios skaičiuojamas žemės nuomos mokestis, apskaičiuota pagal žemės verčių zonų žemėlapius, patvirtintus Nacionalinės žemės tarnybos prie Aplinkos ministerijos direktoriaus 2024 m. gruodžio 9 d. įsakymu Nr. 1P-546-(1.1 E.) „Dėl masinio žemės vertinimo dokumentų patvirtinimo“, yra 2 240 (du tūkstančiai du šimtai keturiasdešimt) Eur.
. Pavesti Radviliškio rajono savivaldybės administracijai kreiptis į Nekilnojamojo turto  registro tvarkytoją su prašymu dėl 1 punkte nurodytos valstybinės žemės nuomos sutarties išregistravimo iš Nekilnojamojo turto registro.
. Įgalioti Radviliškio rajono savivaldybės merą pasirašyti 2 punkte nurodyto valstybinės žemės sklypo nuomos sutartį.
. Šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                           






RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL VALSTYBINĖS ŽEMĖS NUOMOS SUTARTIES PRIPAŽINIMO PASIBAIGUSIA IR VALSTYBINĖS ŽEMĖS SKLYPO (KADASTRO NR. 7108/0011:24) NUOMOS“ 
AIŠKINAMASIS RAŠTAS

2025 m. spalio 13 d.
Radviliškis

.	Projekto rengimą paskatinusios priežastys, parengto projekto tikslai ir uždaviniai.
Sprendimo projektas parengtas gavus (duomenys neskelbtini) 2025 m. rugsėjo 9 d. prašymą (registracijos DVS „Kontora“ Nr. G-5397 (8.21). Sprendimo tikslas – gauti Radviliškio rajono savivaldybės tarybos pritarimą pripažinti pasibaigusia valstybinės žemės nuomos sutartį, kuria išnuomotas 0,1866 ha kitos paskirties valstybinės žemės sklypas (kadastro Nr. 7108/0011:24, unikalus Nr. (duomenys neskelbtini), esantis Radviliškio r. sav., Baisogaloje, (duomenys neskelbtini) (toliau – Žemės sklypas), kadangi 2025 m. rugpjūčio 12 d. pirkimo–pardavimo sutartimi Nr. 2354 perleisti pastatai, esantys Žemės sklype. Taip pat gauti Radviliškio rajonos savivaldybės tarybos pritarimą išnuomoti Žemės sklypą naujajam pastatų įgijėjui. 
. Projekto iniciatoriai (institucija, asmenys ar piliečių atstovai) ir rengėjai.
Iniciatorius – Radviliškio rajono savivaldybės administracija. Sprendimo projektą parengė Architektūros ir urbanistikos skyriaus vyriausioji specialistė Viktorija Draugšienė.
. Kaip šiuo metu yra reguliuojami projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 2 dalies 20 punkte numatyta išimtinė savivaldybės Tarybos kompetencija – sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas.
Dabartinis sprendimo projekte aptariamų klausimų reguliavimas apibrėžtas Lietuvos Respublikos vietos savivaldos įstatymo 7 straipsnio 9 punkte, 15 straipsnio 2 dalies 20 punkte, Lietuvos Respublikos žemės įstatymo 7 straipsnio 1 dalies 2 punkte, 9 straipsnio 1 dalies 1 punkte, 9 straipsnio 3 dalyje, Kitos paskirties valstybinės žemės sklypų pardavimo ir nuomos taisyklėse, patvirtintose Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės). 
Taisyklių 44 punkte nurodyta, kad valstybinės žemės nuomos procedūrą vykdanti institucija valstybinės žemės nuomos sutarties projektą pateikia nuomininkui. Pasirašydamas sutarties projekte nuomininkas patvirtina, kad sutinka su sutarties projekte įrašytomis žemės sklypo nuomos sąlygomis. Sprendimas išnuomoti žemės sklypą ar jo dalį arba prašymo netenkinti priimamas per 10 darbo dienų, kai valstybinės žemės nuomotojas yra savivaldybės taryba, – artimiausiame tarybos posėdyje, nuo valstybinės žemės nuomos sutarties projekto suderinimo su nuomininku. Jeigu priimamas sprendimas išnuomoti žemės sklypą ar jo dalį, jame nurodoma, kad žemės sklypas ar jo dalis išnuomojami valstybinės žemės nuomos sutarties projekte įrašytomis sąlygomis ir nurodomi žemės sklypo nuomos termino nustatymo motyvai. Sutarties projektas pridedamas prie sprendimo išnuomoti žemės sklypą kaip neatskiriamas priedas. 
Taisyklių 43.5.5 papunktyje nurodyta, kad valstybinės žemės nuomos terminas nustatomas atsižvelgiant į valstybės interesus pagal žemės sklype (jo dalyje) esančio statinio ar įrenginio ekonomiškai pagrįstą naudojimo trukmę, kuri nustatoma pagal statinio ar įrenginio statybos projekto dokumentus, vadovaujantis statybos techniniais reglamentais, pagal kuriuos nustatoma statinių gyvavimo trukmė, statinių ar įrenginių, pastatytų iki 1996 m. sausio 1 d., – pagal nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis aplinkos ministro patvirtinta pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka. 
Pastato 1A1/m (unikalus Nr. (duomenys neskelbtini) statybos pabaigos metai yra 1976 m. Vadovaujantis STR 1.12.06:2002 2.4 papunkčiu, rąstų statinio, kurio paskirtis – vienbučių, ekonomiškai pagrįstas naudojimo terminas yra 65 metai.
T = S – (S x (N / 100)) + M
T = S (saugaus naudojimo terminas) – (S (saugaus naudojimo terminas) x (N (nusidėvėjimo procentas) / 100)) + M (kadastro duomenų nustatymo data).
T = 65 – (65 x (47/100)) + 2006 = 2040 ; 2040-2025=15 metų.
2025-09-30 atlikus faktinių duomenų patikrinimą vietoje (akto Nr. FD-25 (19.31 E)) nustatyta, kad statiniai naudojami pagal Nekilnojamojo turto registre įregistruotą jų tiesioginę paskirtį. 
Vadovaujantis Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos, patvirtintos 2024 m. liepos 19 d. Lietuvos Respublikos aplinkos ministro įsakymu Nr. D1-247 „Dėl Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“, 13.3 papunkčiu, mažiausias valstybinės žemės sklypo dydis gali būti padidinamas atliekant patikrinimą vietoje nustatant faktinius žemės sklypo naudojimo duomenis. Atlikus faktinių duomenų patikrinimą vietoje nustatyta, kad visas žemės sklypas yra naudojamas.
Pasirašydamas sutarties projekte nuomininkas patvirtino, kad sutinka su sutarties projekte išdėstytomis Žemės sklypo nuomos sąlygomis.
Lietuvos Respublikos civilinio kodekso 6.394 straipsnio 1 dalyje nurodyta, kad pagal pastato, įrenginio ar kitokio nekilnojamojo daikto pirkimo–pardavimo sutartį pirkėjui kartu su nuosavybės teise į tą daiktą pardavėjas perduoda ir šio straipsnio 2 ir 3 dalyse nurodytas teises į tą žemės sklypo dalį, kurią tas daiktas užima ir kuri būtina jam naudoti pagal paskirtį. 
Taisyklių 55.3 papunktyje nurodyta, kad su naujuoju statinių ir (ar) įrenginių savininku pasirašoma valstybinės žemės nuomos sutartis pagal Taisyklėse nustatytus bendruosius reikalavimus tokioms sutartims. Kadangi pastatai, kiti inžineriniai statiniai sandoriu yra perleisti kitam asmeniui ir su juo sudaroma nauja žemės sklypo nuomos sutartis, nuomos sutartis Nr. 30SŽN-(14.30.55.)-207 pripažįstama pasibaigusi ir bus išregistruojama iš VĮ Registrų centro duomenų bazės.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos.
Teigiami rezultatai – nuomininkas įpareigotas prižiūrėti, tvarkyti ir naudoti Žemės sklypą pagal pagrindinę žemės naudojimo paskirtį ir būdą.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Nėra.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs.
. Sprendimo projekto rengimo metu gauti specialistų vertinimai ir išvados.
Kitų sprendimo projekto rengimo metu specialistų vertinimų ir išvadų negauta. 
. Numatomo teisinio reguliavimo poveikio vertinimo rezultatai.
Nevertinamas.
. Sprendimo projekto antikorupcinis vertinimas.
Vertinimas neatliekamas.
. Kiti, iniciatoriaus nuomone, reikalingi pagrindimai ir paaiškinimai.
Nėra.
. Pridedami dokumentai.
Žemės sklypo nuomos sutarties projektas. 



Architektūros ir urbanistikos skyriaus
vyriausioji specialistė				                                                      Viktorija Draugšienė
